**PRIEDAS Nr. 6**

**Sutartis dėl naudojimosi suskystintų gamtinių dujų terminalu**

Bendrosios sąlygos

*Atsižvelgiant į tai, kad:*

1. [*Bendrovės pavadinimas*] (toliau – **Terminalo naudotojas**) ketina pasinaudoti suskystintų gamtinių dujų terminalu (toliau – **Terminalas**) suskystintoms gamtinėms dujoms (toliau – **SGD**), t.y. naudotis Terminalo pajėgumais ir gauti Terminalo paslaugas.
2. AB „Klaipėdos nafta“ (toliau – Operatorius), SGD terminalą valdanti bendrovė, veikianti pagal jai 2014 m. lapkričio 27 d. išduotą licenciją vykdyti gamtinių dujų skystinimo veiklą;
3. Terminalo naudotojas, vadovaudamasis Naudojimosi suskystintų gamtinių dujų terminalu taisyklėse (toliau – **Taisyklės**), patvirtintose Operatoriaus generalinio direktoriaus [*metai*] m. [*mėnuo*] [*diena*] d. įsakymu Nr. [*numeris*], nustatytais reikalavimais, pateikė Operatoriui prašymą suteikti Terminalo pajėgumus;
4. Operatorius Taisyklėse nustatyta tvarka ir sąlygomis paskirstė Terminalo pajėgumus ir suteikė teisę Terminalo naudotojui pasinaudoti Sutarties priede Nr. 1 nurodyto dydžio Terminalo [*SGD išdujinimo ir (ar) SGD perkrovos*] pajėgumais Taisyklių nustatyta tvarka.

Terminalo naudotojas ir Operatorius (toliau kartu **Šalys**) sudarė šią Terminalo naudotojo sutartį (toliau – **Sutartis**):

1. **SUTARTIES DALYKAS**
   1. Sutartimi Operatorius suteikia teisę Terminalo naudotojui Taisyklėse ir Sutartyje nustatyta tvarka ir sąlygomis Terminalo naudotojui pasinaudoti Sutarties priede Nr. 1 nurodytais Terminalo pajėgumais, ir įsipareigoja suteikti Terminalo paslaugas, siekiant išdujinti ir (ar) perkrauti SGD, o Terminalo naudotojas įsipareigoja naudotis jam suteiktais Terminalo pajėgumais, laikydamasis Taisyklėse ir Sutartyje nustatytų reikalavimų, ir sumokėti už suteiktas Terminalo paslaugas.
   2. Operatorius neprisiima jokių įsipareigojimų, susijusių su Terminalo naudotojo ar kitų asmenų veikla Lietuvos Respublikos gamtinių dujų sektoriuje, taip pat bet kokių kitų įsipareigojimų, išskyrus Taisyklėse ir Sutartyje nustatytus įpareigojimus Operatoriui.
   3. Operatoriaus teisės aktų nustatyta tvarka rengiamos, derinamos ir skelbiamos Taisyklės yra neatskiriama šios Sutarties dalis. Visos Sutarties nuostatos aiškinamos ir taikomos, vadovaujantis Taisyklėmis. Operatorius turi teisę keisti Taisykles jose nustatyta tvarka.
   4. Sutartyje vartojamos sąvokos suprantamos taip, kaip jos yra apibrėžtos Taisyklėse.
2. **TERMINALO NAUDOTOJO TEISĖS IR PAREIGOS**
   1. Terminalo naudotojas turi visas Taisyklėse ir Sutartyje numatytas teises, kurios sudaro sąlygas naudotis jam suteiktais Terminalo pajėgumais ir gauti Terminalo paslaugas Taisyklėse, Sutartyje ir teisės aktuose numatyta tvarka ir sąlygomis.
   2. Terminalo naudotojas, įgyvendindamas Sutartyje ir Taisyklėse nustatytas teises, privalo laikytis Sutartyje, Taisyklėse ir teisės aktuose nustatytų naudojimosi Terminalu reikalavimų.
   3. Taisyklėse ir šioje Sutartyje nustatyta tvarka ir sąlygomis Terminalo naudotojas įgyja teisę naudotis Terminalo pajėgumais. Terminalo naudotojui suteikti Terminalo pajėgumai ir laikotarpis per kurį Terminalo naudotojas turi teisę jais naudotis yra nurodyti Sutarties priede Nr. 1.
   4. Terminalo naudotojas naudojasi jam suteiktais Terminalo pajėgumais pagal Paslaugų grafiką, sudarytą ir suderintą Taisyklėse nustatyta tvarka, laikydamasis Taisyklėse nustatytų reikalavimų.
   5. Terminalo naudotojas supranta ir sutinka, kad Sutarties galiojimo laikotarpiu Operatoriui būtų suteikta teisė laikinai neatlygintinai naudotis Terminalo naudotojo nuosavybės teise valdomomis SGD ir (ar) gamtinėmis dujomis, kiek tai reikalinga Operatoriui naudojantis savo teisėmis ir vykdant pareigas pagal Taisykles ir Sutartį, įskaitant tarpsisteminį techninį balansavimą, kaip nurodyta Taisyklių 132 punkte. Terminalo naudotojas neperleidžia Operatoriui nuosavybės teisių į Terminalo naudotojui priklausančias SGD ir (ar) gamtines dujas.
3. **OPERATORIAUS TEISĖS IR PAREIGOS**
   1. Operatorius turi visas Taisyklėse ir Sutartyje numatytas teises, užtikrinant Terminalo paslaugų teikimą ir įgyvendinant Sutartyje, Taisyklėse ir teisės aktuose nustatytus įpareigojimus Operatoriui.
   2. Operatorius privalo teikti Terminalo paslaugas Sutartyje, Taisyklėse ir teisės aktuose nustatyta tvarka ir sąlygomis ir užtikrinti technologiškai ir ekonomiškai efektyvų ir saugų teisės aktų reikalavimus atitinkantį Terminalo eksploatavimą ir naudojimąsi Terminalu.
   3. Operatorius Sutartyje ir Taisyklėse nustatyta tvarka ir sąlygomis suteikia Terminalo naudotojui galimybę naudotis Terminalu ir teikia Terminalo naudotojui Terminalo paslaugas, tačiau neprisiima jokių komercinių įsipareigojimų, susijusių su SGD gabenimu ar tiekimu, įskaitant prekybą gamtinėmis dujomis ir/ar SGD. Tokie Operatoriaus įsipareigojimai gali atsirasti tik teisės aktuose nustatytais atvejais ir (ar) kitų sutartinių įsipareigojimų pagrindu.
   4. Operatorius turi teisę įkeisti, perleisti tretiesiems asmenims ar kitaip suvaržyti esamas ir būsimas reikalavimo teises, susijusias su gautinomis lėšomis pagal šią Sutartį be atskiro Terminalo naudotojo sutikimo.

1. **ATSISKAITYMAI UŽ TERMINALO PASLAUGAS**
   1. Už Operatoriaus suteiktas Terminalo paslaugas Terminalo naudotojas sumoka pagal Komisijos patvirtintą viršutinę kainų ribą Operatoriaus nustatytomis ar Komisijos nustatytomis konkrečiomis kainomis. Terminalo paslaugų kainas Operatorius skelbia viešai savo interneto svetainėje ir nedelsdamas atnaujina informaciją.
   2. Terminalo naudotojas sumoka Operatoriui už atitinkamą mėnesį suteiktas Terminalo paslaugas ir (ar) apmoka Operatoriaus išlaidas, patirtas teikiant papildomas Terminalo paslaugas ar su Terminalo paslaugomis susijusias paslaugas, pagal Operatoriaus pateiktą mokėjimo dokumentą (PVM sąskaitą – faktūrą).
   3. Sutarties 4.2 punkte nurodytą PVM sąskaitą – faktūrą Operatorius išrašo ir pateikia Terminalo naudotojui el. paštu per 10 darbo dienų, pasibaigus atitinkamam mėnesiui, kurį buvo teiktos Terminalo paslaugos, SGD perkrovos atveju – per 10 darbo dienų po tokios paslaugos suteikimo. PVM sąskaita – faktūra gali būti pateikta Terminalo naudotojui ir raštu.
   4. Operatoriaus pateiktoje PVM sąskaitoje – faktūroje atskirai nurodoma kaina, mokėtina už kiekvieną Operatoriaus teikiamą Terminalo paslaugą, taip pat kiti privalomi mokėjimai, įskaitant Terminalo naudotojui pritaikytas baudas ir kitus Taisyklėse nustatytus mokėjimus ir Lietuvos Respublikoje taikomus mokesčius.
   5. Terminalo naudotojas Operatoriaus pateiktą PVM sąskaitą – faktūrą, išrašytą Operatoriaus ir Terminalo naudotojo pasirašytų Paslaugų suteikimo ataskaitų pagrindu, privalo apmokėti ne vėliau kaip per 30 kalendorinių dienų nuo PVM sąskaitos – faktūros išsiuntimo el. paštu dienos.
   6. Operatorius kiekvieną einamojo mėnesio darbo dieną ir už ataskaitinį mėnesį suformuoja ir Terminalo naudotojui el. paštu išsiunčia atitinkamos dienos ar mėnesio Paslaugų suteikimo ataskaitas, Taisyklių priedo Nr. 2 9.2 ir 9.3 numatyta tvarka.
   7. Jei Operatorius nustato, kad jo pateiktoje Paslaugų suteikimo ataskaitoje nurodyti duomenys yra klaidingi, jis ne vėliau kaip kitą darbo dieną po tos dienos, kurią buvo gauta pretenzija, išsiunčia Terminalo naudotojui patikslintą Paslaugų suteikimo ataskaitą.
   8. Visi mokėjimai pagal šią Sutartį atliekami eurais pagal suteiktų Terminalo paslaugų apimtis, mokėjimo pavedimu į Operatoriaus PVM sąskaitoje - faktūroje nurodytą atsiskaitomąją banko sąskaitą. Banko paslaugų mokesčius, susijusius su pinigų pervedimu, Šalys sumoka pagal SHA principą, t.y. Terminalo naudotojas sumoka visus mokėtojo banko paslaugų mokesčius, susijusius su išeinančiais pavedimais, o Operatorius sumoka visus gavėjo banko paslaugų mokesčius, susijusius su gaunamomis įplaukomis.
   9. Terminalo naudotojas turi sumokėti Operatoriaus PVM sąskaitoje – faktūroje nurodytą sumą, nepriklausomai nuo bet kokių papildomų mokesčių ar įmokų, taip pat nenustatant jokių lėšų deponavimo, kreditavimo ir (ar) kitokio panaudojimo suvaržymų.
   10. Terminalo naudotojas, nesumokėjęs Operatoriui už suteiktas Terminalo paslaugas ir (ar) neatlikęs kitų privalomų mokėjimų Sutartyje nustatyta tvarka ir terminais, moka 0,02 % dydžio delspinigius nuo nesumokėtos sumos už kiekvieną pradelstą dieną. Delspinigiai sumokami ne vėliau kaip per 10 kalendorinių dienų nuo jų pareikalavimo dienos, o jų nesumokėjus nustatytu terminu Operatorius atlieka vienašalį įskaitymą Terminalo naudotojui pateikto pranešimo pagrindu. Delspinigių sumokėjimas ar įskaitymas neatleidžia Terminalo naudotojo nuo prievolės pilnai atsiskaityti su Operatoriumi už suteiktas naudojimosi Terminalu paslaugas ir (ar) atlikti kitus privalomus mokėjimus.
   11. Jei Taisyklių nustatyta tvarka Terminale yra atliekama SGD inventorizacija ir nustatoma, kad SGD kiekis Terminale yra didesnis nei turėtų būti pagal SGD apskaitos duomenis, nustatytas perteklius yra priskiriamas Terminalo naudotojams proporcingai per atitinkamą inventorizuojamą laikotarpį jų panaudotiems Terminalo pajėgumams ir tuo atveju, jei Sutartis yra pasibaigusi. Terminalo naudotojas, kurio Sutartis yra pasibaigusi, privalo ne vėliau kaip per 1 mėnesį nuo šios inventorizacijos rezultatų pateikimo dienos, realizuoti rinkoje inventorizuotas SGD. Terminalo naudotojui neįvykdžius šios pareigos, Operatorius turi teisę imtis visų priemonių atlaisvinti Terminalo talpas nuo nerealizuotų SGD.
2. **PRIEVOLIŲ ĮVYKDYMO UŽTIKRINIMAS**
   1. Terminalo naudotojas Sutarties galiojimo laikotarpiu privalo atitikti Taisyklėse nustatytus Kreditingumo reikalavimus. Įrodymus dėl atitikimo Kreditingumo reikalavimams Terminalo naudotojas pateikia Operatoriui Terminalo Taisyklėse nustatyta tvarka ir terminais.
   2. Operatorius įgyja teisę pasinaudoti Terminalo naudotojo pateikta Sutarties prievolių įvykdymo užtikrinimo garantija ir pasiūlymo galiojimo užtikrinimo garantija Taisyklėse ir šioje Sutartyje nustatytais atvejais. Terminalo naudotojo pateikta Sutarties prievolių įvykdymo užtikrinimo garantija peržiūrima ir, prireikus, atnaujinama Taisyklėse nustatytais terminais ir sąlygomis.
   3. Terminalo naudotojui nesilaikant šioje Sutartyje nurodytų prievolių įvykdymo užtikrinimo reikalavimų, Operatorius įgyja teisę laikinai sustabdyti Sutartimi prisiimtų įsipareigojimų vykdymą, iki tol, kol Terminalo naudotojas nepateiks Taisyklėse numatytų ir pakankamų įrodymų, kad jis atitinka Kreditingumo reikalavimus. Operatorius turi teisę vienašališkai nutraukti šią Sutartį, jei per Operatoriaus nustatytą laikotarpį Terminalo naudotojas nepateikia įrodymų, kad jis atitinka Kreditingumo reikalavimus, ir/ar iš Terminalo naudotojo pateikto pasiūlymo galiojimo užtikrinimo išieškoti Terminalo paslaugų kainų, mokesčių, baudų ir įsipareigojimų užtikrinimo verčių nustatymo formulių sąraše nustatyto dydžio baudą.
3. **ŠALIŲ PATVIRTINIMAI IR GARANTIJOS**
   1. Sudarydamos Sutartį, Šalys patvirtina ir garantuoja, kad turi teisę sudaryti šią Sutartį ir prisiimti ja nustatomus įsipareigojimus, taip pat Šalių tarpusavio įsipareigojimai, kiek tai Šalims yra žinoma ar pagrįstai gali (ar turi) būti žinoma, nepažeidžia jokių trečiųjų šalių teisių ir (ar) teisėtų interesų.
   2. Šalys įsipareigojavisą Sutarties galiojimo laikotarpį vykdyti Sutartyje ir Taisyklėse numatytus įsipareigojimus Taisyklėse ir Sutartyje nustatyta tvarka ir sąlygomis. Jeigu Šaliai yra ar bet kuriuo Sutarties galiojimo laikotarpiu tampa žinoma, kad dėl bet kokių priežasčių Šalis negalės įvykdyti Sutartyje ir (arba) Taisyklėse numatytų įsipareigojimų arba kyla rizika dėl šių įsipareigojimų įvykdymo, Šalis privalo iš karto sužinojusi šias aplinkybes informuoti visasSutarties Šalis**.** Kiti Šalių tarpusavio susitarimai ar kitu pagrindu prisiimti įsipareigojimai neturi prieštarauti šios Sutarties ir Taisyklių nuostatoms.
   3. Šalys patvirtina, kad dėl bet kokių priežasčių Operatoriui netekus gamtinių dujų skystinimo licencijos ir, atitinkamai, teisės eksploatuoti Terminalą ir teikti naudojimosi Terminalu paslaugas, Šalys visapusiškai bendradarbiaus, įgyvendindamos reikalingus teisinius, finansinius, organizacinius ir (ar) administracinius sprendimus, reikalingus užtikrinti nepertraukiamą naudojimosi Terminalu paslaugų teikimą, vadovaujantis teisės aktų nustatytais reikalavimais. Šio įsipareigojimo vykdymą Šalys užtikrina nepriklausomai nuo Sutarties galiojimo.
   4. Sudarydamas Sutartį, Terminalo naudotojas patvirtina, kad į Terminalą atgabentų SGD iškrovimo į Terminalą pradžios momentu jis nuosavybės teise valdys jo užsakymu į Terminalą atgabentas ir iškraunamas SGD, kurios bus laisvos nuo tokių administracinių ar kitų suvaržymų bei ribojimų, kurie trukdytų Operatoriui teikti Paslaugas, vykdyti kitas pareigas ir naudotis savo teisėmis pagal Taisykles bei Sutartį.
   5. Sudarydamas Sutartį, Terminalo naudotojas patvirtina, jog supranta Sutarties nuostatas, įvertino jos sudarymo teisines pasekmes, susipažino su Taisyklėmis, supranta jose nustatytus privalomus naudojimosi Terminalu reikalavimus, nustatytas Šalių teises ir pareigas, atsakomybę, su jais sutinka ir įsipareigoja jų laikytis visą Sutarties galiojimo laikotarpį, įskaitant būsimus šių reikalavimų pakeitimus ar papildymus, atliktus teisės aktuose ir (ar) Sutartyje nustatyta tvarka.
4. **ŠALIŲ ATSAKOMYBĖ IR JOS RIBOJIMAS**
   1. Šalys atsako už tinkamą Sutartimi prisiimtų įsipareigojimų vykdymą teisės aktuose, Taisyklėse ir Sutartyje nustatyta apimtimi, tvarka ir sąlygomis.
   2. Operatorius, Taisyklėse ir teisės aktuose nustatyta tvarka ir sąlygomis atsako tik už Sutartyje, Taisyklėse ir teisės aktuose numatytų Operatoriaus pareigų pažeidimus. Operatorius neprisiima jokios atsakomybės dėl Terminalo naudotojų ar bet kurių trečiųjų asmenų veiklos, išskyrus Lietuvos Respublikos teisės aktuose ir Taisyklėse numatytus atvejus.
   3. Jei Operatorius kaltais veiksmais (veikimu ar neveikimu) pažeidžia Sutartyje, Taisyklėse ar teisės aktuose nustatytas pareigas ir dėl tokio pažeidimo Terminalo naudotojas patiria žalą, Operatorius atlygina Terminalo naudotojui visus jo patirtus tiesioginius nuostolius, jei Sutartyje, Taisyklėse ar teisės aktuose nenustatyta kitaip.
   4. Operatorius neatsako už Terminalo naudotojo ir kitų Terminalo naudotojų ar trečiųjų asmenų tarpusavio pretenzijas ir jų nenagrinėja.
   5. Terminalo naudotojas tiesiogiai atsako prieš Operatorių ir bet kuriuos trečiuosius asmenis už šia Sutartimi įgytas teises ir prisiimtas pareigas.
   6. Jei Terminalo naudotojas kaltais veiksmais pažeidžia Sutartyje, Taisyklėse ar teisės aktuose nustatytas pareigas ir dėl tokio pažeidimo Operatorius patiria žalą, Terminalo naudotojas atlygina Operatoriui visus jo patirtus tiesioginius nuostolius, jei Sutartyje, Taisyklėse ar teisės aktuose nenustatyta kitaip.
   7. Terminalo naudotojui, nevykdančiam Taisyklėse ir/ar Sutartyje nustatytų reikalavimų ar juos vykdant netinkamai, už jų reikalavimų pažeidimus Terminalo naudotojui skiriamos Terminalo paslaugų kainų, mokesčių, baudų ir įsipareigojimų užtikrinimo verčių nustatymo formulių sąraše nustatyto dydžio baudos. Operatorius turi teisę nukreipti šių baudų išieškojimą į Terminalo naudotojo pateiktą Sutarties prievolių įvykdymo ar pasiūlymo galiojimo užtikrinimą. Terminalo naudotojas privalo atlyginti Operatoriaus patirtus nuostolius, kurių nepadengia Operatoriui sumokamos baudos ir (ar) kiti mokesčiai.
   8. Kitos Šalių atsakomybės sąlygos yra numatomos Taisyklėse.
   9. Šalys geranoriškai bendradarbiauja, siekdamos užtikrinti technologiškai ir ekonomiškai efektyvų bei saugų Terminalo eksploatavimą ir naudojimąsi Terminalu. Šalys įsipareigoja visomis pagrįstomis priemonėmis mažinti nuostolių atsiradimo riziką Šalims ir tretiesiems asmenims.
5. **DRAUDIMAS**
   1. Visu Sutarties dėl naudojimosi Terminalu, sudarytos tarp Operatoriaus ir Terminalo naudotojo, galiojimo laikotarpiu, Terminalo naudotojas savo sąskaita privalo drausti savo, kaip Terminalo naudotojo, civilinę atsakomybę prieš trečiąsias šalis šiame 8.1. punkte nurodytomis sąlygomis:
      1. Draudėjas: Terminalo Naudotojas
      2. Apdrausta veikla: Terminalo naudotojo veiksmų visuma naudojantis SGD išdujinimo paslauga ir (arba) SGD perkrovos paslauga, kaip tai apibrėžia Taisyklės ir Sutartis.
      3. Draudimo laikotarpis: draudimo apsauga turi įsigalioti ne vėliau kaip naudojimosi Terminalo pajėgumais pradžios data. Draudimo apsauga turi baigti galioti ne anksčiu negu data, kai Terminalo naudotojas baigs naudotis Terminalo pajėgumais. Draudimo sutartis gali būti sudaroma 12 mėnesių ar kitam laikotarpiui, tačiau ji turi būti atnaujinama ir tęsiama be pertrūkių visą šiame papunktyje nurodytą laikotarpį. Draudimo sutartis naujam laikotarpiui gali būti sudaroma su kitu draudiku ar draudikais nei ankstesniojo laikotarpio draudikas ar draudikai, tačiau su sąlyga, kad tenkinami visi 8.1 ir 8.2 punktuose numatyti reikalavimai.
      4. Draudimo objektas: Draudėjo atsakomybė dėl žalos trečiųjų asmenų turtui, sveikatai ar gyvybei (įskaitant neturtinę žalą), jei tokia žala yra susijusi su Apdrausta veikla, įskaitant, bet neapsiribojant:
         1. Veiklos civiline atsakomybe;
         2. Produkto civiline atsakomybe;
         3. Atsakomybe dėl aplinkos užteršimo;
         4. Atsakomybe dėl kontrahentų (rangovų, tiekėjų ar kitų asmenų, su kuriais Draudėjas yra sudaręs sutartis dėl Apdraustos Veiklos ar jos dalies atlikimo, išskyrus Dujovežius bei asmenį, nuosavybės ar patikėjimo teise valdantį plaukiojančią saugyklą su išdujinimo įrenginiu, bet įskaitant Terminalo Operatorių) veikos, jei Draudėjas pagal galiojančius įstatymus pripažįstamas atsakingu už tokią žalą. Pačių kontrahentų atsakomybė nėra draudžiama. Draudimo bendrovė, išmokėjusi draudimo išmoką, įgyja teisę subrogacijos būdu išreikalauti žalos atlyginimą iš ją padariusio(ų) kontrahento(ų).
      5. Draudimo suma: ne mažesnė kaip 10.000.000 EUR vienam draudžiamajam įvykiui ir iš viso pagal draudimo sutartį. Gali būti taikomi draudimo išmokos apribojimai (sublimitai draudimo sumoje):
      6. Atsakomybei dėl aplinkos užteršimo – ne mažiau kaip 50% draudimo sumos;
      7. Atsakomybei dėl kontrahentų veikos – ne mažiau kaip 10% draudimo sumos.
      8. Išskaita: ne didesnė nei 100.000 EUR (vienas šimtas tūkstančių eurų) kiekvienam įvykiui. Jeigu vieno draudžiamojo įvykio atveju gali būti taikomos skirtingos išskaitos, tai turi būti taikoma tik viena – didesnė – iš šių taikomų išskaitų.
      9. Draudžiamasis įvykis: per draudimo laikotarpį arba išplėstinį pranešimo terminą Draudėjui pareikštas trečiojo asmens reikalavimas atlyginti žalą, padarytą draudimo laikotarpiu („Per Occurrence“ draudimo principas), kai Draudėjas pagal civilinę atsakomybę reglamentuojančius įstatymus atsako už padarytą žalą (nuostolius).
      10. Nedraudžiamieji įvykiai: įvykiai, kurie, remiantis gera draudimo rinkos praktika, yra nurodomi kaip nedraudžiamieji panašaus pobūdžio bei rizikos masto civilinės atsakomybės draudimo sutartyse. Nedraudžiamasis įvykis „Draudėjo didelis neatsargumas“ (angl. „Gross negligence“) draudimo sutartyje turi būti apibrėžiamas taip: „Nedraudžiami nuostoliai, kilę dėl ar susiję su Draudėjo dideliu neatsargumu. Tačiau ši išimtis negalioja, jei Draudėjas, kaip darbdavys, yra atsakingas už žalą, kurią dėl didelio neatsargumo sukėlė jo darbuotojas, ir Draudėjas apie tokius darbuotojo veiksmus nežinojo.“ (angl. *„This policy does not cover losses caused or arising out of gross negligence of the Insured. This exclusion shall not apply if the Insured is in his capacity of an employer is held liable for loss event caused gross negligently by an employee of the Insured, and the Insured was not aware of such employee’s acts.“*)
      11. Draudimo apsaugos galiojimo teritorija: Lietuvos Respublika, bet Produkto civilinei atsakomybei – visas pasaulis.Tačiau Terminalo naudotojas savo nuožiūra, rizika ir sąskaita draudimo sutartyje gali numatyti, kad Produkto civilinės atsakomybės draudimo apsauga negalioja JAV ir Kanados teritorijoje.
      12. Išplėstinis pranešimo terminas: ne mažiau negu 3 mėnesiai po draudimo laikotarpio pasibaigimo.
   2. Šios sutarties 8.1. punkte nurodytą draudimo apsaugą patvirtinantys dokumentai (draudimo liudijimo kopija ar jai prilygstantis dokumentas) turi būti pateikti Operatoriui ne vėliau kaip likus 2 kalendoriniams mėnesiams iki naudojimosi naujais Terminalo pajėgumais pradžios.
   3. Terminalo naudotojas privalo užtikrinti, kad Dujovežiai, atplaukiantys į Terminalą, būtų apdrausti pagal VĮ „Klaipėdos valstybinio jūrų uosto direkcija“ bei Terminalo Operatoriaus paskelbtus Dujovežių patikros ir planavimo procedūros reikalavimus.
   4. Visu šios Sutarties galiojimo laikotarpiu Operatorius, *inter alia*, bus apsidraudęs šiomis draudimo rūšimis:
      1. turto ir/arba krovinio draudimu, kuriuo bus draudžiamas Terminalo veikloje naudojamas Operatoriaus valdomas / disponuojamas kilnojamasis ir nekilnojamasis turtas, išskyrus Plaukiojančią saugyklą, tačiau įskaitant Terminalo naudotojo Operatoriui naudotis suteiktas SGD ir/ar išdujintas gamtines dujas, (toliau – Gamtinės dujos) jų krovos į Terminalą, laikino saugojimo Terminale metu, o taip pat jų išdujinimo bei išdujintų gamtinių dujų transportavimo į gamtinių dujų perdavimo sistemą metu bei iškrovimo į Dujovežį metu. Gamtinės dujos bus draudžiamos nuo jų sunaikinimo, sugadinimo ar praradimo dėl bet kokio staigaus ir netikėto įvykio, išskyrus nedraudžiamuosius įvykius (visų rizikų draudimo principas). Gamtinių dujų turto draudimo apsauga prasidės nuo gamtinių dujų krovos į Terminalą pradžios momento ir pasibaigs nuo momento, kai visa apimtimi bus įvykdytas gamtinių dujų transportavimas iš Terminalo į gamtinių dujų perdavimo sistemą arba gamtinės dujos bus iškrautos į Dujovežį. Gamtinės dujos turto draudimu bus draudžiamos visa nauja atkūrimo verte, taikant ne didesnę nei 1,000.000 EUR(vieno milijono eurų) išskaitą, kiekvienam draudžiamajam įvykiui. Gamtinių dujų sugadinimo, sunaikinimo ar praradimo dėl draudžiamojo įvykio pagal šiame papunktyje nurodytą turto draudimo sutartį atveju, Draudimo išmokos gavėjas, savo turtinių interesų ribose, bus Terminalo naudotojas arba Terminalo naudotojo nurodytas kitas asmuo.
      2. civilinės atsakomybės draudimu, kuriuo bus draudžiama Terminalo Operatoriaus veiklos civilinė atsakomybė (išskyrus atsakomybę dėl žalos Gamtinėms dujoms; žala Gamtinėms dujoms bus draudžiama turto ir/arba krovinio draudimu, kaip nurodyta 8.4.1 papunktyje);
      3. draudimo rūšimis, kurios yra privalomos pagal Lietuvos Respublikos įstatymus.
   5. Visu šios Sutarties galiojimo laikotarpiu asmuo, nuosavybės ar patikėjimo teise valdantis plaukiojančią saugyklą su išdujinimo įrenginiu, *inter alia*, bus apsidraudęs šiomis draudimo rūšimis:
      1. Laivo korpuso ir mechanizmų (angl. „*Hull & Machinery*“) draudimu, kuriuo bus draudžiama plaukiojanti saugykla su išdujinimo įrenginiu;
      2. P&I (angl. “*Protection and Indemnity*”) draudimu laivų savininkų savitarpio draudimo (P&I) klube;
      3. draudimo rūšimis, kurios yra privalomos pagal galiojančius įstatymus.
   6. Šalys supranta ir susitaria, kad 8.1. punkte nurodyta draudimo apsauga turi būti suteikta tik patikimų Lietuvos ar užsienio draudimo bendrovių. Patikima draudimo bendrove yra laikoma draudimo bendrovė, kuri atitinka žemiau išvardintus reikalavimus:
      1. Draudimo bendrovei ar jos pagrindiniam akcininkui, kuriam priklauso ne mažiau kaip 50% akcijų, turi būti suteiktas galiojantis finansinio pajėgumo reitingas, ne mažesnis už vieną iš žemiau išvardintų:

BBB pagal „Standard & Poor's“;

BBB pagal „Fitch IBCA“;

Baa2 pagal „Moody's“;

B++ pagal „A.M. Best“; arba

kitos sertifikuotos institucijos, oficialiai suteikiančios finansinio pajėgumo reitingus ūkio subjektams, suteiktas reitingas ne žemesnis nei aukščiau nurodyti.

* + 1. Draudimo bendrovės perdraudikui, perdraudžiančiam 8.1. punkte išvardintas rizikas, turi būti suteiktas galiojantis finansinio pajėgumo reitingas, ne mažesnis už vieną iš žemiau išvardintų:

BBB pagal „Standard & Poor's“;

BBB pagal „Fitch IBCA“;

Baa2 pagal „Moody's“;

B++ pagal „A.M. Best“; arba

kitos sertifikuotos institucijos, oficialiai suteikiančios finansinio pajėgumo reitingus ūkio subjektams, suteiktas reitingas ne žemesnis nei aukščiau nurodyti.

* 1. Naudotojo prašymu, Operatorius pateiks elektronines kopijas sertifikatų, patvirtinančių 8.4. ir 8.5. punktuose nurodytų draudimo sutarčių galiojimą šiuose punktuose nurodyta draudimo apimtimi.

1. **SUTARTIES GALIOJIMAS**
   1. Ši Sutartis įsigalioja nuo jos sudarymo dienos, išskyrus Sutarties ir Taisyklių nuostatas dėl Terminalo naudotojo teisių naudotis Terminalo paslaugomis ir jas atitinkančias nuostatas dėl Operatoriaus pareigų teikti Terminalo paslaugas, kurios įsigalioja tik Terminalo naudotojui pasirašius Bendrojo Terminalo naudojimo sutartį, ir galioja iki Sutarties Specialiosiose sąlygose nurodyto termino pabaigos. Sutarties galiojimo termino pabaiga neatleidžia Šalių nuo pareigos visiškai įvykdyti savo įsipareigojimus pagal šią Sutartį.
   2. Operatorius teisės aktų nustatyta tvarka rengia, derina ir skelbia Taisykles, kurios yra Sutarties neatskiriama dalis.
   3. Sutarties bendrosios sąlygos keičiamos Taisyklėse nustatyta tvarka. Sutarties specialiosios sąlygos gali būti keičiamos Terminalo naudotojo ir Operatoriaus susitarimu bei kitais Taisyklėse ir įstatymų numatytais atvejais.
   4. Sutartis gali būti nutraukta:
      1. rašytiniu abiejų Šalių susitarimu dėl Sutarties nutraukimo;
      2. vienašaliu Operatoriaus ar Terminalo naudotojo rašytiniu pranešimu, pateiktu ne vėliau kaip likus 30 kalendorinių dienų iki numatomos Sutarties nutraukimo dienos, kai atitinkamai Terminalo naudotojas ar Operatorius nevykdo Sutarties ar netinkamai ją vykdo ir tai yra esminis Sutarties pažeidimas;
      3. kitais Taisyklėse,Lietuvos Respublikos civiliniame kodekse ir kituose teisės aktuose nustatytais pagrindais.
   5. Tuo atveju, jei Sutartis nutraukiama dėl Terminalo naudotojo kaltės nepasibaigus Sutarties galiojimo terminui, Terminalo naudotojas privalo sumokėti Taisyklėse nustatytas baudas ir atlyginti dėl Sutarties nutraukimo atsiradusius Operatoriaus tiesioginius nuostolius ir (ar) trečiųjų asmenų nuostolius.
   6. Sutarties galiojimo termino pabaiga neatleidžia Terminalo naudotojo nuo prievolės tinkamai įvykdyti šioje Sutartyje ir Taisyklėse nustatytus mokėjimų reikalavimus ir nuo atsakomybės už jų nevykdymą ar netinkamą vykdymą.
2. **KONFIDENCIALUMAS**
   1. Visa informacija, susijusi su šia Sutartimi, ja prisiimtų įsipareigojimų vykdymu, Šalimis, jų veikla, taip pat kita su Šalių tarpusavio santykiais susijusi informacija ir duomenys, yra konfidenciali ir jokia apimtimi negali būti perduota ar kitaip atskleista jokiems tretiesiems asmenims, išskyrus teisės aktų nustatytais atvejais ar gavus rašytinį kitos Šalies sutikimą.
   2. Šalis nebus laikoma pažeidusia šios Sutarties 10.1 punktu prisiimto konfidencialumo įsipareigojimo, jei konfidenciali informacija bus atskleista valstybės institucijai, kuri teisės aktuose nustatyta tvarka ir apimtimi turi teisę susipažinti su tokia informacija, Šalies akcininkams, valdymo organų ir administracijos nariams, darbuotojams, kuriems pagal vykdomas funkcijas tokia informacija yra būtina darbo užduotims atlikti, Šalių teisiniams ir finansiniams konsultantams bei auditoriams, taip pat gamtinių dujų rinkos dalyviams teisės aktuose nustatyta tvarka ir apimtimi.
   3. Šalis, šioje Sutartyje numatytais atvejais perleidžianti konfidencialią informaciją tretiesiems asmenims, privalo užtikrinti (jei tai pagrįstai įmanoma) tokių asmenų konfidencialumo įsipareigojimus perleidžiamos informacijos atžvilgiu.
   4. Šia Sutartimi Šalių prisiimtas konfidencialumo įsipareigojimas neribotai galioja 2 metus nuo šios Sutarties galiojimo pabaigos.
3. **TAIKOMA TEISĖ IR GINČŲ SPRENDIMAS**
   1. Šiai Sutarčiai ir iš jos kylantiems Šalių tarpusavio teisiniams santykiams taikoma Lietuvos Respublikos teisė.
   2. Kiekvienas ginčas, nesutarimas ar reikalavimas, kylantis iš šios Sutarties ar susijęs su šia Sutartimi, jos pažeidimu, nutraukimu ar galiojimu, sprendžiamas Šalių tarpusavio derybų būdu, vadovaujantis geros valios, Šalių lygiateisiškumo, protingumo, sąžiningumo ir teisingumo principais.
   3. Šalims nesusitarus, kiekvienas ginčas, nesutarimas ar reikalavimas, kylantis iš šios Sutarties ar susijęs su šia Sutartimi, jos pažeidimu, nutraukimu ar galiojimu, sprendžiamas Lietuvos Respublikos teismuose Lietuvos Respublikos teisės aktų nustatyta tvarka ir sąlygomis, išskyrus tuos atvejus, kai ginčo šalys susitaria dėl ginčo sprendimo arbitraže.
4. **KITOS NUOSTATOS**
   1. Jeigu kuri nors šios Sutarties sąlyga kompetentingos ginčą sprendžiančios institucijos būtų pripažinta negaliojančia ar neįgyvendinama, tai nedarytų negaliojančia šios Sutarties, išskyrus atvejus, kuriais Sutarties Šalys be tokios sąlygos nebūtų sudariusios Sutarties.
   2. Terminalo naudotojas turi teisę perleisti šia Sutartimi įgytas teises ar prisiimtas pareigas tretiesiems asmenims tik gavęs rašytinį Operatoriaus sutikimą. Bet kuriuo atveju, toks teisių ir (ar) pareigų perleidimas neturi daryti neigiamos įtakos tinkamam Terminalo naudotojo prisiimtų įsipareigojimų įgyvendinimui ir efektyviam Terminalo naudotojui suteiktų Terminalo pajėgumų panaudojimui.
   3. Operatoriaus teisės ir pareigos pagal šią Sutartį be išankstinio Terminalo naudotojo sutikimo gali būti perleistos tik tokiam asmeniui, kuris Lietuvos Respublikos gamtinių dujų įstatyme nustatyta tvarka ir sąlygomis yra gavęs gamtinių dujų skystinimo licenciją ir yra atsakingas už Terminalo eksploatavimą.
   4. Šalys visapusiškai bendradarbiauja keisdamosi informacija, reikalinga šia Sutartimi prisiimtiems įsipareigojimams tinkamai įvykdyti. Šalių tarpusavio informacijos mainai vykdomi neatlygintinai, nebent teisės aktuose būtų nustatyta kitaip. Šalys teikia viena kitai informaciją per Sutarties Priede Nr. 2 nurodytus Šalių įgaliotus atstovus.
   5. Taisyklėse numatytais atvejais arba Šalių sutarimu kitais pagrindais, Šalys gali sudaryti papildomus susitarimus dėl šios Sutarties taikymo, įgyvendinimo ar jos specialiųjų sąlygų pakeitimo. Tokie papildomi susitarimai nuo jų sudarymo momento tampa neatsiejama Sutarties dalimi.
   6. Prie šios Sutarties pridedami priedai, esantys neatsiejama jos dalimi:
      1. Priedas Nr. 1. Specialiosios Sutarties sąlygos;
      2. Priedas Nr. 2. Šalių įgalioti atstovai.
   7. Ši Sutartis sudaryta 2 vienodą teisinę galią turinčiais egzemplioriais, po vieną kiekvienai Šaliai.
5. **PRANEŠIMŲ SIUNTIMAS**
   1. Bet koks pranešimas, prašymas, reikalavimas, ataskaita, sąskaita ar kita informacija, kurią reikia pateikti pagal šią Sutartį, turi būti rašytinė ir laikoma pateikta, jeigu įteikiama per pasiuntinį, nusiunčiama faksu, išsiunčiama paštu registruotame laiške, iš anksto apmokėjus pašto išlaidas, ar, Šalių sutartais arba Taisyklėse numatytais atvejais, siunčiama elektroniniu paštu, šios Sutarties 14.1 punkte nurodytais adresais.
   2. Pranešimai, prašymai, reikalavimai, sąskaitos ir kita informacija, pateikta ar išsiųsta šios Sutarties 13.1 punkte paminėtu būdu, laikoma adresato gauta: *(i)* jos gavimo ar perdavimo dieną, kai ji įteikiama per pasiuntinį, išsiunčiama faksu ar elektroniniu paštu (su atitinkamu patvirtinimu apie gavimą), ir *(ii)* po 3 dienų nuo išsiuntimo, nebent ji būtų gauta anksčiau to laiko, siunčiant paštu registruotame laiške iš anksto apmokėjus pašto išlaidas.
6. **ŠALIŲ ADRESAI IR REKVIZITAI**
   1. Šalių adresai ir rekvizitai:

|  |  |
| --- | --- |
| **[*įmonės pavadinimas*]**  [*adresas*]  [įmonės kodas]  [PVM mokėtojo kodas]  Telefonas: [*telefono numeris*]  Faksas: [*fakso numeris*]  El. paštas: [*elektroninio pašto adresas*] | **[*įmonės pavadinimas*]**  [*adresas*]  [įmonės kodas]  [PVM mokėtojo kodas]  Telefonas: [*telefono numeris*]  Faksas: [*fakso numeris*]  El. paštas: [*elektroninio pašto adresas*] |

Atsiskaitomoji banko sąskaita: [*sąskaitos numeris*] Atsiskaitomoji banko sąskaita: [*sąskaitos numeris*]

Bankas: [*banko pavadinimas*] Bankas: [*banko pavadinimas*]

Banko kodas: [*banko kodas*] Banko kodas: [*banko kodas*]

SWIFT/BIC kodas: [*kodas*] SWIFT/BIC kodas: [*kodas*]

* 1. Bet kuriuo metu, pateikus pranešimą kitai Šaliai, Šalis gali nurodyti kitus adreso ir rekvizitų duomenis šios Sutarties tikslais.
  2. Apie šios Sutarties 14.1 punkte nurodytų rekvizitų pasikeitimą Šalys įsipareigoja raštu informuoti viena kitą ne vėliau kaip per 2 darbo dienas nuo tokių pasikeitimų atsiradimo. Nesant tokio rašytinio pranešimo, visi pranešimai, prašymai, reikalavimai, sąskaitos ir kita informacija šios Sutarties tikslais laikoma tinkamai pateikta 14.1 punkte nurodytais rekvizitais.

|  |  |
| --- | --- |
| **[*įmonės pavadinimas*]**  [*vardas pavardė*]  [*pareigos*] | **[*įmonės pavadinimas*]**  [*vardas pavardė*]  [*pareigos*] |

Sutarties dėl naudojimosi suskystintų  
gamtinių dujų terminalu  
Priedas Nr. 1

**SUTARTIES SPECIALIOSIOS SĄLYGOS**

**Nr. \_\_\_\_\_\_\_\_\_\_\_\_\_\_**

[*metai*] m. [*mėnuo*] [*diena*] d.

Vilnius

**[*įmonės pavadinimas*]**, pagal Lietuvos Respublikos įstatymus įsteigta ir veikianti [*įmonės teisinė forma*], juridinio asmens kodas [*įmonės kodas*], registruotos buveinės adresas [*buveinės adresas*], Lietuvos Respublika, duomenys apie bendrovę kaupiami ir saugomi valstybės įmonės Registrų centro Juridinių asmenų registre (toliau – **[Operatorius**), atstovaujama [*pareigos*] [*vardas pavardė*], [veikiančio/veikiančios] pagal [*teisinis atstovavimo pagrindas*], ir

**[*įmonės pavadinimas*]**, pagal [*jurisdikcija*] įstatymus įsteigta ir veikianti [*įmonės teisinė forma*], juridinio asmens kodas [*įmonės kodas*], registruotos buveinės adresas [*buveinės adresas*], duomenys apie bendrovę kaupiami ir saugomi [*registro pavadinimas*] (toliau – **Terminalo naudotojas**), atstovaujama [*pareigos*] [*vardas pavardė*], [veikiančio/veikiančios] pagal [*teisinis atstovavimo pagrindas*],

toliau kartu vadinamos **Šalimis**, susitarė dėl šių Terminalo pajėgumų paskirstymo sąlygų:

1. **Suteikti Terminalo pajėgumai:**

SGD išdujinimo pajėgumai [•] kWh

SGD perkrovos pajėgumai [•] m3

1. **Terminalo pajėgumų rūšis:** [SGD išdujinimo ir (ar) SGD perkrovos pajėgumai]
2. **Terminalo pajėgumų panaudojimo laikotarpis:** Nuo [•], iki [•]
3. **Sutarties dėl naudojimosi suskystintų gamtinių dujų terminalo galiojimo pabaiga:** [*metai*] m. [*mėnuo*] [*diena*] d.
4. **Kitos specialiosios naudojimosi Terminalo pajėgumais sąlygos:**
   1. [•]
   2. [•]
   3. [•]

|  |  |
| --- | --- |
| **[*įmonės pavadinimas*]**  [*adresas*]  [įmonės kodas]  [PVM mokėtojo kodas]  Telefonas: [*telefono numeris*]  Faksas: [*fakso numeris*]  El. paštas: [*elektroninio pašto adresas*] | **[*įmonės pavadinimas*]**  [*adresas*]  [įmonės kodas]  [PVM mokėtojo kodas]  Telefonas: [*telefono numeris*]  Faksas: [*fakso numeris*]  El. paštas: [*elektroninio pašto adresas*] |

Atsiskaitomoji banko sąskaita: [*sąskaitos numeris*] Atsiskaitomoji banko sąskaita: [*sąskaitos numeris*]

Bankas: [*banko pavadinimas*] Bankas: [*banko pavadinimas*]

Banko kodas: [*banko kodas*] Banko kodas: [*banko kodas*]

SWIFT/BIC kodas: [*kodas*] SWIFT/BIC kodas: [*kodas*]

Sutarties dėl naudojimosi suskystintų  
gamtinių dujų terminalu  
Priedas Nr. 2

**ŠALIŲ ĮGALIOTI ATSTOVAI**

1. **Operatoriaus įgalioti atstovai:**

**[*vardas pavardė*]**, [*pareigos*], [*kuruojama sritis*], [*telefono numeris*], [*fakso numeris*], [*elektroninio pašto adresas*]

**[*vardas pavardė*]**, [*pareigos*], [*kuruojama sritis*], [*telefono numeris*], [*fakso numeris*], [*elektroninio pašto adresas*]

[•]

1. **Terminalo naudotojo įgalioti atstovai:**

**[*vardas pavardė*]**, [*pareigos*], [*kuruojama sritis*], [*telefono numeris*], [*fakso numeris*], [*elektroninio pašto adresas*]

**[*vardas pavardė*]**, [*pareigos*], [*kuruojama sritis*], [*telefono numeris*], [*fakso numeris*], [*elektroninio pašto adresas*]

[•]

|  |  |
| --- | --- |
| **[*įmonės pavadinimas*]**  [*adresas*]  [įmonės kodas]  [PVM mokėtojo kodas]  Telefonas: [*telefono numeris*]  Faksas: [*fakso numeris*]  El. paštas: [*elektroninio pašto adresas*] | **[*įmonės pavadinimas*]**  [*adresas*]  [įmonės kodas]  [PVM mokėtojo kodas]  Telefonas: [*telefono numeris*]  Faksas: [*fakso numeris*]  El. paštas: [*elektroninio pašto adresas*] |

Atsiskaitomoji banko sąskaita: [*sąskaitos numeris*] Atsiskaitomoji banko sąskaita: [*sąskaitos numeris*]

Bankas: [*banko pavadinimas*] Bankas: [*banko pavadinimas*]

Banko kodas: [*banko kodas*] Banko kodas: [*banko kodas*]

SWIFT/BIC kodas: [*kodas*] SWIFT/BIC kodas: [*kodas*]